Schönteichen

Schönteichen bě sakska gmejna w Budyskim wokrjesu, kotraž přisłušeše zarjadniskemu zwjazkej Kamjenc-Schönteichen. Wona wobsteješe wot wutworjenja w měrcu 1994 hač k zjednoćenju ze susodnym Kamjencom dnja 31. decembra 2018. Schönteichen ležeše něhdźe pjeć kilometrow sewjerozapadnje wulkeho wokrjesneho města Kamjenca mjez krajinu hornjołužiskeje hole a hatow na sewjeru a Zapadołužiskej pahórčinu na juhu.

 Gmejnske dźěle 
Do gmejny słušachu slědowace wjesne dźěle: 
 Běła (němsce Biehla), 494 wobydlerjow
 Brunow (Brauna), 426 wob.
 Hlinka (Cunnersdorf), 553 wob.
 Lubnjow (Liebenau), 160 wob.
 Petershain, 70 wob.
 Rohrbach, 37 wob.
 Schönbach, 165 wob.
 Šwobicy (Schwosdorf), 164 wob.
 Wukecy (Hausdorf), 157 wob.Ličby wobydlerstwa po ludličenju 2011, staw: 9. meje 2011

 Stawizny 
Wjesne dźěle Běła (Bel), Brunow (Brunowe), Hlinka (Cunratesdorf), Lubnjow (Liebenawe), Petershain (Petereshagen), Schönbach (Sconenbach) a Šwobicy (Swavesdorf) buchu w lěće 1225 prěni raz naspomnjene. Wjetšina tutych sydlišćow bu w formje nadróžneho nawsowca natwarjena, mjeztym zo je Hlinka lěsny łanowc. 

 Politika 
Gmejna słušeše do sakskeho wólbneho wokrjesa 53 (Budyšin 2) a zwjazkoweho wólbneho wokrjesa 156 (Budyšin I).

 Wosobiny 
 Matthias Herrmann (1961-2007) - archiwar, stawiznar a awtor, wiceprezident Hornjołužiskeho towarstwa wědomosćow, wotrosćeny a pochowany w Hlince

 Žórła 

Kategorija:Kamjenc
Kategorija:Něhdyša gmejna (Wokrjes Budyšin)
Kategorija:Załožene 1994
Kategorija:Rozpušćenje gmejny 2018